### Beslutning

Sagens behandling blev trukket.

**Beslutningsforslag fra S og V**

Baggrund:

Mennesker fortæller historier. Byrum gør i udgangspunktet ikke, medmindre det aktivt indrettes på en måde, så det inddrager borgere, turister og handlende i de fortællinger, som byrummet gemmer på. [adresse] kan spores tilbage til 700-tallet, hvor byen lød navnet [adresse]. Der er derfor, helt naturligt, et væld af fortællinger, der kunne være helt oplagte at fortælle i og om vores by. I byens historiske hjerte har vi de gamle torve, der fortæller en historie. Desuden har vi gamle statuer, vejnavne og pladser, hvor man i dag savner en fortælling, når man færdes i byen. Hvem er Ziggy Petersen, som står på [adresse]? Hvad er historien bag den jødiske kirkegård ved rådhuset? Hvorfor hedder latinerkvarteret som det gør? Spørgsmål som måske er givet for nogle aarhusianere, men ikke for alle og slet ikke for turister eller besøgende, som lægger vejen forbi vores by. Fortællinger i byrummet kan være en både billig og bæredygtig måde at formidle byens historie på, når vi konkurrerer med andre danske og udenlandske destinationer om, hvor sommerferien skal holdes.

Udover byrummet, så rummer de kommunale kirkegårde [adresse] og [adresse] en række gravsteder, der står som monumenter over mennesker, der har haft stor betydning for det [adresse], som vi kender i dag. Når vi heller ikke på kirkegårdene fortæller eller oplyser, misser vi en oplagt indgang til formidling af vores bys historie.

Som forslagsstillere ønsker vi os en enkelt, let tilgængelig og smidig tilgang til en bedre formidling i det offentlige rum. Vi tror, det kan gøres relativt billigt ved at indgå partnerskaber. I den forbindelse er det oplagt, at vi inddrager nogle af de gode kræfter, som på frivillig basis arbejder med området allerede i dag, samt de professionelle personer og organisationer, der arbejder med byens historie. Herunder bl.a. Aarhus Byhistoriske Fond, Stadsarkivet, Den Gamle By, lokalarkiverne, kirkerne og trossamfundene i [adresse], Kvinde - og Besættelsesmuseerne samt mange flere. Alle parter, som kan inddrages i arbejdet med at fortælle [adresse]’ historie via kirkegårde, vejnavne, opstillede monumenter, byens torve m.fl. Vi ser en oplagt mulighed for at koordinationen naturligt kunne forankres i organisation omkring Stadsarkivaren. På kulturområdet er det i forvejen en prioritet, at man arbejder i partnerskaber, og da vi allerede har en lang række aktører på området, er det oplagt, at man ikke udelukkende gør det til et kommunalt projekt, men at man indgår i partnerskaber med personer og organisationer. Dette ser vi som en naturlig organisering i et projekt som skal være bredt forankret.

Derfor foreslår Socialdemokratiet og Venstre:

* At MKB indkalder interesserede professionelle og frivillige kræfter, som vil være med til løfte opgaven med at indsamle viden om og formidle byens historie via byrum, kirkegårde, vejnavne og deslige. Vi forestiller os, at arbejder skal udmunde i en konkret indstilling til byrådet
* Denne indstilling skal MKB efterfølgende fremlægge for byrådet ift. at skitserer en organisering og økonomisk ramme, så man kan sikre en systematisk formidling af byens historie
* At MKB i samarbejde med f.eks. Visit [adresse] udarbejder en kommunikationsstrategi, som er let tilgængelig for en bred offentlighed - herunder turister.
* At MKB fremlægger en skitse over de bærende historiske Alex Jeppesen, sådan at der på sigt kan lægges en ramme om formidlingen.
* At MKB i samarbejde med MTM får lavet et samlet overblik over, hvor markante personer med betydning for byens historie, herunder hvor fhv. borgmestre, ligger begravet, og at det bliver formidlet på en let tilgængelig måde. Endvidere ønsker vi, at der udarbejdes en beskrivelse af de lapidarier, der findes på de kommunale kirkegårde, herunder [adresse], og de jødiske gravminder.
* Såfremt projektet ikke kan driftes indenfor eksisterende økonomiske rammer, fremsender MKB en indstilling med forslag til finansiering til byrådet.

På vegne af Socialdemokratiet og Venstre i [adresse]

Yvonne Paulsen, Gunnar Berg, Sofie Sørensen og Ørni Lassen

### Sagens forløb

26-02-2020 Aarhus Byråd
Sagens behandling blev udsat i byrådets møde den 26. februar 2020.
 11-03-2020 Aarhus Byråd
Sagens behandling blev udsat  i byrådets møde den 11. marts 2020.
 25-03-2020 [adresse]
Sagens behandling blev trukket.
 27-05-2020 Aarhus Byråd

Fremsendes til Magistratsafdelingen for Kultur og Borgerservice med henblik på udarbejdelse af en indstilling, jf. byrådets vedtagelse i mødet den 27. maj 2020 om magistratsbehandling af forslaget.

Sagen bedes tilbagesendt byrådet via Magistraten.

 18-06-2020 Kultur og Borgerservice
Beslutningsforslag besvaret med indstilling fra Magistratsafdelingen for Kultur og Borgerservice.
 24-06-2020 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 29-06-2020 Magistraten

Fremsendes til [adresse] Byråd med bemærkning, at Magistraten i mødet den 29. juni 2020 anbefaler, at byrådet tiltræder Magistratsafdelingen for Kultur og Borgerservices indstilling af 18. juni 2020.

Der ønskes flere data om anvendelse af foreslået app.

 12-08-2020 [adresse]
Fremsendes til Kulturudvalget til behandling i henhold til beslutning i byrådets møde den 12. august 2020.
 19-08-2020 Kulturudvalget

Gunnar Berg, Kenny Christensen, Jens Thomsen, Åbjørn Petersen, Regitse Sørensen og Ørni Lassen kunne tiltræde indstillingen i overensstemmelse med Magistratens anbefaling med følgende bemærkning:

At det er op til partierne at stille forslag om evt. øget finansiering til de ikke-finansierede aktiviteter.

Nikolai Mikkelsen tog forbehold.

 26-08-2020 [adresse]
Tilbagesendes Magistratsafdelingen for Kultur og Borgerservice med bemærkning, at byrådet i sit møde den 26. august 2020 har vedtaget Magistratens indstilling i overensstemmelse med erklæring fra Kulturudvalget af 19. august 2020.